เป็นร้านก๋วยเตี๋ยวน้ำตกที่เห็นเปิดมานานแล้วเหมือนกัน บางช่วงที่ผ่านก็เห็นคนกินเยอะด้วย ไม่เคยลองสักที จนมีโอกาสได้ไปลองชิม หาที่จอดรถค่อนข้างยาก เพราะต้องจอดรถข้างถนน แต่บางครั้งถนนบริเวณนั้นก็ห้ามจอด วนรถอยู่นาน

เดินเขามาในร้านกลิ่นหอมใช้ได้ วันที่ไปทานไปกัน2คน สั่งเส้นเล็ก และบะหมี่หมูน้ำตก แบบใส่ทุกอย่าง ระหว่างที่นั่งรอ ทางร้านก็เสิร์ฟผักสดคือถั่วงอกสดและโหระพาให้ ส่วนแคบหมูก็จะมาวาง ถ้าทานก็คิดเงินค่ะ

ก๋วยเตี๋ยวมาเสิร์ฟ ถ้าเทียบกับราคาชามละ40฿ ค่อนข้างเล็ก และดูจะแพงไปนิด ลูกชิ้น2ลูก เนื้อหมูสดนิดหน่อย และหมูตุ๋น2ชิ้น ปริมาณเส้นก๋วยเตี๋ยวและบะหมี่ สัก3-5คำหมด รสชาติน้ำซุปน้ำตกก็ใช้ได้ แน่ไม่เข้มข้นมาก ความกลมกล่อมก็พอได้ 
 
นอกจากก๋วยเตี๋ยว ลองสั่งน้ำหวาน คือโอเลี้ยง และชานม ราคาแก้วละ10฿ มาเสิร์ฟในแก้วน้ำขนาดปกติ ส่วนตัวติดว่าแพงไปนิด 

โดยรวมรสชาติพอใช้ค่ะ ปริมาณอาหารน้อยไปนิดเมื่อเทียบกับราคา แต่ก็ทานได้ รสชาติไม่ได้พิเศษมาก